वीडियो देख यूजर्स ने उड़ाया मजाक, बोले- शादी के बाद ऐसा ही होता है
Siddharth Malhotra Video; Spotted At Mumbai Airport जिससे जुड़ा एक वीडियो सोशल मीडिया पर सामने आया है। जिसे देखने के बाद सोशल मीडिया पर यूजर्स सिद्धार्थ को ट्रोल करते हुए नजर आए।
बॉलीवुड एक्टर सिद्धार्थ मल्होत्रा पिछले महीने कियारा आडवाणी के साथ शादी के बंधन में बंध चुके है। अब शादी के बाद कपल अपने काम पर वापस लौट आया है। इसी बीच एक्टर को हाल ही में मुंबई एयरपोर्ट पर स्पॉट किया गया, जिससे जुड़ा एक वीडियो सोशल मीडिया पर सामने आया है। जिसे देखने के बाद सोशल मीडिया पर यूजर्स सिद्धार्थ को ट्रोल करते हुए नजर आए।
एयरपोर्ट पर स्पॉट हुए एक्टर 
इस वीडियो में सिद्धार्थ मल्होत्रा एयरपोर्ट पर कैजुअल लुक में दिखाई दिए, लेकिन उनकी जींस ने सबका ध्यान अपनी तरफ खींच लिया। दरअसल, एक्टर कार से उतरते हैं और जैसे ही अंदर जाने लगते हैं तभी पीछे से उनकी पैंट में लगा बड़ा सा टैग लोगों को दिख जाता है, जिसे शायद एक्टर निकालना भूल गए। सोशल मीडिया पर वीडियो सामने आते ही यूजर्स उनकी खिंचाई करने लगे। एक यूजर ने कमेंट करते हुए लिखा, 'शादी के बाद होता है ऐसा'। तो दूसरे ने लिखा, 'भाई अब महंगा ब्रांड लिया है तो दिखाना तो पड़ेगा ना।'
शादी के बाद सिद्धार्थ- कियारा की पहली होली 
कियारा आडवाणी और सिद्धार्थ मल्होत्रा ने पिछले महीने 7 फरवरी 2023 को शादी की थी, जहां परिवार और इंडस्ट्री से कुछ करीबी लोग शामिल हुए थे। हाल ही में दोनों ने शादी के बाद अपनी पहली होली भी साथ में सेलिब्रेट की। जिसकी कुछ खूबसूरत तस्वीरें उन्होंने सोशल मीडिया पर शेयर करते हुए फैंस को हैप्पी होली विश किया था।
